Eggbreen

Eggbreen er en 2,5 km lang og 1,5 km² stor isbre langt sør på Spitsbergen, Svalbard, i fjellområdet i nordlige Sørkapp Land. Breen strekker seg østover fra Kvassegga (1004 m) i vest og Hornsundtind (1429 m) i sørvest, og videre østover langs sørveggen av Fjellnuten (668 m) ned mot Samarinvågen - ei stor bukt i Hornsund-fjorden. Nederst renner den i nord sammen med Kvasseggbreen, som kommer inn fra nord fra andre siden av Fjellnuten. I sørøst renner den ut i Samarinvågen sammen med den meget større Samarinbreen. Mot denne breen har den en smal side-morene, mens brekanten mot Samarinvågen er morenefri.

Breen har sitt navn etter fjellet Tindegga (1395 m), som er østveggen av Hornsundtind.

Referanser 

Breer på Spitsbergen
Sørkapp Land